Kuulsamad püstolkuulipildujad on kindlasti sakslaste esimene väljalase  MP-18.I ja selle järeltulijad MP-28.II ning MP-35.I, millega varustati tankid ja soomustehnika (iga masina kohta üks relv). Kuigi need oli konstrueerinud tuntud relvameister Hugo Schmeisser, kannavad nad enamasti Bergmanni nime, sest neid toodeti Theodor Bergmanni tehastes. Samu relvi valmistati 1930. aastatel ka Eestis Arsenali tehases. Neid iseloomustab eeskätt küljel  asetsev salv. Teine populaarne sakslaste mudel oli ERMA tehases Heinrich Vollmeri loodud MP-38, mille edasiarendus MP-40 sai eriti populaarseks. Relv oli otse alla suunatud karpsalvega ja pööratava metallkabaga. MP-40 on saanud filmimeeste lemmikuks  peaaegu kõikides sõjafilmides on teda kasutatud sakslaste põhirelvana.